— Імпульсіўнасць, якая не дазваляе быць абыякавым. Да ўсяго мне справа. Маці больш стрыманая. Яна з слуцкай вёскі Бялевічы. Гэта была цудоўная сямейная пара. Маці часта бацьку ўтаймоўвала, але характар не памяняеш. Бацька ў жыцці гарэў, не шкадаваў сябе. Сэрца яго не вытрымала каласальнай нагрузкі. Два інфаркты перанёс. Як толькі крыху папраўляўся, адразу цікавіўся справамі гаспадаркі. Да апошняга жыў клопатамі калектыву.